b'\n_START_ARTICLE_\nNihil obstat\n_START_PARAGRAPH_\nAng nihil obstat (Latin para sa "walang humahadlang") ay isang deklarasyon nang walang pagtutol sa isang pagkukus\xc3\xa0 o pagtatalag\xc3\xa1._NEWLINE_Bukod pa sa pangkaraniwan nitong diwa, higit na ginagamit ang naturang parirala bilang "pagpapatotoo ng isang sensura ng simbahan na walang nilalaman na makasisira sa pananampalataya o mor\xc3\xa1l ang isang aklat". Sa isang Censor Librorum inaatang ng isang obispo ng Simbahang Katoliko ang pagsusuri ng isang teksto. Hindi nangangahulugang sumasang-ayon ang mga naggagawad ng nihil obstat sa mga nilalaman, opinyon o ipinahayag sa isang teksto; sa halip ito\'y pagtitiyak lamang na ang teksto ay "walang nilalaman na taliwas sa pananampalatay at mor\xc3\xa1l."_NEWLINE_Ang nihil obstat ay ang unang hakbang sa pagpapalathala ng isang aklat na ipatatangkilik sa Simbahan. Kung ang may-akda ay kasapi ng isang relihiyosong institusyon at ang aklat na tinutukoy ay tungkol sa relihiyon o mor\xc3\xa1l, kinakailangang kumuha rin ng imprimi potest ("maaaring ipalimbag") sa isang superyor mayor. Ang huling pag-apruba ay ipinararaan sa imprimatur ("hayaang mailimbag") ng obispo ng may-akda o ng obispo ng limbagan kung saan ito ipalalathala.'